stanford-oval/wikipedia huggingface dataset:
เจมส์ ดีน
ชีวิตช่วงแรกและการศึกษา

เจมส์ ไบรอน ดีน เกิดเมื่อวันที่ 8 กุมภาพันธ์ ค.ศ. 1931 ที่ห้องอยู่อาศัยเซเวนเกเบิส์ บริเวณหัวมุมถนนหมายเลข 4 และถนนแม็กเคลอร์ ในเมเรียน รัฐอินดีแอนา เขาเป็นบุตรคนเดียวของไมด์เรด มารี (วิลสัน) และวินตัน ดีน หกปีต่อมา พ่อของเขาออกจากฟาร์มไปเป็นช่างทันตกรรม ดีนย้ายไปอยู่กับครอบครัวในแซนตามอนิกา รัฐแคลิฟอร์เนีย  เขาเข้าเรียนที่โรงเรียนเบรนต์วูดพับลิกในย่านเบรนต์วูด ณ ลอสแอนเจลิส หลังจากนั้นไม่นานเขาก็ย้ายเข้าโรงเรียนประถมศึกษาแมกคินลีย์ ครอบครัวของเขาอยู่ที่นั่นเป็นเวลาหลายปี ตามคำบอกเล่าของไมเคิล ดิแอนเจลิส กล่าวว่า ดีนสนิทสนมกับแม่ของเขามากและเป็น "เพียงคนเดียวที่เข้าใจเขา" ในปี 1938 แม่ของดีนมีอาการปวดท้องเฉียบพลันและน้ำหนักลดลงอย่างรวดเร็ว เธอเสียชีวิตด้วยโรคมะเร็งมดลูกเมื่อดีนอายุได้ 9 ขวบ พ่อของดีนไม่อาจเลี้ยงบุตรของตนได้ จึงส่งไปอาศัยอยู่กับป้าและอาของเขาที่ชื่อ ออร์เทนส์ และ มาร์คัส วินสโลว์ ในฟาร์มของพวกเขาที่แฟร์เมานต์ รัฐอินดีแอนา เขาถูกเลี้ยงดูแลในความเชื่อแบบเควกเกอร์ พ่อของเขาร่วมรบในสงครามโลกครั้งที่สองและแต่งงานใหม่ในเวลาต่อมา
ในช่วงวัยรุ่น ดีนได้ขอคำแนะนำจากศิษยาภิบาลแห่งคริสตจักรเมทอดิสต์ในท้องถิ่นชื่อ บาทหลวงเจมส์ ดีวีร์ด (James DeWeerd) ซึ่งดูเหมือนจะมีอิทธิพลต่อดีน โดยเฉพาะความสนใจในอนาคตของเขาทั้งการสู้วัวกระทิง การแข่งรถ และละครเวที ตามคำกล่าวของบิลลี เจ. ฮาร์บิน ดีนมี "ความสัมพันธ์ใกล้ชิดกับศิษยาภิบาลของเขา โดยเริ่มตั้งแต่ไฮสกูลปีสุดท้ายและทนทุกข์อยู่นานหลายปี" ความสัมพันธ์ทางเพศของพวกเขายังถูกอิงในหนังสือปี 1994 Boulevard of Broken Dreams: The Life, Times, and Legend of James Dean ของพอล อเล็กซานเดอร์ ในปี 2011 มีรายงานว่าดีนเคยบอกกับเอลิซาเบธ เทย์เลอร์ว่า เขาถูกศาสนาจารย์ทารุณกรรมทางเพศประมาณสองปีหลังจากที่แม่ของเขาเสียชีวิต ยังมีรายงานอื่น ๆ เกี่ยวกับชีวิตของดีนที่ชี้ให้เห็นว่า เขาถูกทารุณกรรมทางเพศโดยดีวีร์ดทั้งตอนเป็นเด็กและวัยรุ่นตอนปลาย
ผลการเรียนโดยรวมของดีนนั้นดีเยี่ยมและถือเป็นนักเรียนที่มีชื่อเสียง เขาได้เล่นในทีมเบสบอลและบาสเกตบอล เรียนการแสดง ตลอดจนแข่งขันการพูดในที่สาธารณะผ่านสมาคมวาทศิลป์ของโรงเรียนมัธยมอินดีแอนา หลังจบการศึกษาจากโรงเรียนมัธยมแฟร์เมานต์ในเดือนพฤษภาคม 1949 เขาก็ย้ายกลับมาอยู่รัฐแคลิฟอร์เนียพร้อมกับสุนัขของเขาที่ชื่อ แมกซ์ โดยอาศัยอยู่กับพ่อและแม่เลี้ยงของเขา ดีนลงทะเบียนเรียนกฎหมายล่วงหน้าที่วิทยาลัยแซนตามอนิกา ก่อนย้ายเข้ามหาวิทยาลัยแคลิฟอร์เนีย ลอสแอนเจลิส (UCLA) เป็นเวลาหนึ่งภาคเรียน และเปลี่ยนวิชาเอกเป็นการละคร ซึ่งส่งผลให้เขาเหินห่างกับพ่อ ขณะเรียนอยู่ที่นี่ ดีนได้รับเลือกจากกลุ่มนักแสดง 350 คนให้แสดงเป็น แมลคัม ในเรื่อง แม็คเบ็ธ ในเวลานั้นเขายังได้แสดงเวิร์กช็อปกับเจมส์ วิตมอร์ ในเดือนมกราคม 1951 เขาลาออกจาก UCLA เพื่อประกอบอาชีพนักแสดงแบบเต็มเวลา
อาชีพนักแสดง > ช่วงแรก

ดีนปรากฏอยู่บนโทรทัศน์ครั้งแรกในโฆษณาเป๊ปซี่ จากนั้นได้รับเลือกให้แสดงเป็นยอห์นอัครทูต ในเรื่อง Hill Number One ซึ่งเป็นรายการพิเศษในช่วงอีสเตอร์ โดยนำเสนอเกี่ยวกับการคืนพระชนม์ของพระเยซู และได้เป็นนักแสดงประกอบฉาก (walk-on roles) ในภาพยนตร์อีกหลายเรื่อง เช่น ทหาร ในเรื่อง Fixed Bayonets! (1951), นักชกมวย ในเรื่อง Sailor Beware (1952) และเด็กหนุ่ม ในเรื่อง Has Anybody Seen My Gal? (1952) ในขณะต้องดิ้นรนเพื่อหางานแสดงในฮอลลีวูด ดีนยังทำงานเป็นพนักงานดูแลลานจอดรถที่ซีบีเอสสตูดิโอส์ ในช่วงเวลานี้ เขาได้พบกับโรเจอส์ แบร็กเกตต์ ผู้กำกับรายการวิทยุ ซึ่งเข้ามาช่วยเหลือและให้คำแนะนำต่าง ๆ รวมถึงสถานที่พัก แบร็กเกตต์จึงเป็นผู้เปิดประตูให้กับดีนไปสู่โอกาสใหม่ ๆ และช่วยให้เขาได้แสดงละครบรอดเวย์เป็นครั้งแรกในเรื่อง See the Jaguar
ในเดือนกรกฎาคม 1951 ดีนปรากฏในรายการ Alias Jane Doe ซึ่งผลิตโดยแบร็กเกตต์ ในเดือนตุลาคม 1951 หลังจากได้รับการสนับสนุนจากนักแสดง เจมส์ วิตมอร์ และคำแนะนำจากที่ปรึกษา โรเจอส์ แบร็กเกตต์ ดีนได้ย้ายไปนครนิวยอร์ก ที่นั่นเขาทำงานเป็นผู้ทดสอบการแสดงโลดโผนในเกมโชว์อย่าง Beat the Clock แต่ภายหลังเขาถูกไล่ออกเพราะปฏิบัติหน้าที่เร็วเกินไป นอกจากนี้ เขายังปรากฏในซีรีส์ทางโทรทัศน์ของซีบีเอสหลายเรื่อง ทั้ง The Web, Studio One และ Lux Video Theatre ต่อมาเขาได้เรียนการแสดงเมธอด ที่แอกเตอร์สตูดิโอ กับลี สตราสเบิร์ก ในปี 1952 เขาแสดงเป็นนักข่าวที่ไม่มีบทพูด ในภาพยนตร์ Deadline – U.S.A. ซึ่งนำแสดงโดยฮัมฟรีย์ โบการ์ต
แหล่งข้อมูลอื่น

เว็บไซต์ทางการ
เจมส์ ดีน ที่เว็บไซต์ Curlie
เจมส์ ดีน ที่อินเทอร์เน็ตมูวีเดตาเบส
เจมส์ ดีน ที่ฐานข้อมูลภาพยนตร์ทีซีเอ็ม
เจมส์ ดีน ที่อินเทอร์เน็ตบรอดเวย์ดาตาเบส
แม่แบบ:Iobdb name
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 2  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  เกาหลี  เนเธอร์แลนด์  โปแลนด์  โปรตุเกส 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  SNAC  IdRef 
ดีนในปี 1953
เจมส์ทาวน์ (เซนต์เฮเลนา)

เจมส์ทาวน์ (อังกฤษ: Jamestown)  เป็นเมืองหลวงและเมืองที่ใหญ่ที่สุดของเซนต์เฮเลนา ซึ่งเป็นดินแดนของสหราชอาณาจักร ตั้งอยู่ทางตอนเหนือของเกาะ มีพื้นที่อยู่ติดกับทะเล มีพื้นที่ 3.6 ตารางกิโลเมตร มีประชากร 714  คน
เจมส์ที่ 1

เจมส์ที่ 1 (อังกฤษ: James I) อาจหมายถึง
พระเจ้าเจมส์ที่ 1 แห่งอังกฤษ
พระเจ้าเจมส์ที่ 1 แห่งสกอตแลนด์
พระเจ้าไชเม (หรือเจมส์) ที่ 1 แห่งอารากอน
เจมส์ แกรม มาร์ควิสแห่งมอนท์โรสที่ 1

| เจมส์ แกรม มาร์ควิสแห่งมอนท์โรสที่ 1 |
| --- | --- |
 เจมส์ แกรม มาร์ควิสแห่งมอนท์โรสที่ 1
เกิด: 25 ตุลาคม ค.ศ. 1612
อสัญกรรม: 21 พฤษภาคม ค.ศ. 1650 เอดินบะระห์ในสกอตแลนด์
บรรดาศักดิ์: นักการทหารและขุนนางสกอตแลนด์
ตำแหน่ง: นายทัพของฝ่ายนิยมกษัตริย์ในสงครามกลางเมืองอังกฤษ
คู่สมรส: แม็กดาเลน คาร์เนกี
ขุนนางอังกฤษ - กษัตริย์อังกฤษ - ชาวอังกฤษ
เจมส์ แกรม มาร์ควิสแห่งมอนท์โรสที่ 1 (อังกฤษ: James Graham, 1st Marquess of Montrose) (25 ตุลาคม ค.ศ. 1612 - 21 พฤษภาคม ค.ศ. 1650) เจมส์ แกรม มาร์ควิสเป็นขุนนางและนักการทหารชาวสกอต เจมส์ แกรมเกิดเมื่อวันที่ 25 ตุลาคม ค.ศ. 1612 เป็นบุตรของจอห์น แกรม เอิร์ลแห่งมอนท์โรสที่ 4 และแมรี รูธเว็น ต่อมาก็สมรสกับแม็กดาเลน คาร์เนกี
เจมส์ แกรมเริ่มเข้าสงครามโดยการต่อสู้ข้างกลุ่มพันธสัญญาสกอตแลนด์ในสงครามสามอาณาจักร แต่ต่อมาหันไปสนับสนุน พระเจ้าชาร์ลส์ที่ 1 เมื่อสงครามกลางเมืองอังกฤษก่อตัวขึ้น ระหว่าง ค.ศ. 1644 ถึง ค.ศ. 1646 และอีกครั้งใน ค.ศ. 1650 เจมส์ แกรมเข้าต่อสู่ในฝ่ายนิยมกษัตริย์ ในที่สุดก็ถูกจับได้และถูกลงโทษโดยการแขวนคอโดยฝ่ายรัฐสภา
ดูเพิ่ม

สงครามกลางเมืองอังกฤษ
ฝ่ายนิยมกษัตริย์
สงครามสามอาณาจักร
เจมส์ ฮันท์ลีย์

| ข้อมูลส่วนตัว |
| --- | --- | --- | --- |
ชื่อเต็ม:  เจมส์ อลัน ฮันท์ลีย์
วันเกิด:   (2004-03-02) 2 มีนาคม ค.ศ. 2004 (20 ปี)
สถานที่เกิด:  แอชิงตัน นอร์ทัมเบอร์แลนด์
ตำแหน่ง:  กองกลาง
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  58
สโมสรเยาวชน
0000–2023:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2023– |  นิวคาสเซิลยูไนเต็ด |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เจมส์ อลัน ฮันท์ลีย์ (อังกฤษ: James Alan Huntley, เกิด 2 มีนาคม 2004) เป็นนักฟุตบอลชาวอังกฤษซึ่งเล่นในตำแหน่งกองกลางให้กับนิวคาสเซิลยูไนเต็ด
ชีวิตในวัยเด็ก

ฮันท์ลีย์เกิด ณ เมืองแอชิงตัน นอร์ทัมเบอร์แลนด์ เข้าเรียนที่ Ashington Academy เขาเข้าร่วมอะคาเดมีของนิวคาสเซิลยูไนเต็ดเมื่ออายุ 8 ปี
อาชีพ

ฮันท์ลีย์ ผ่านการฝึกฝนจากอะคาเดมีของนิวคาสเซิลยูไนเต็ด และได้เซ็นสัญญาเป็นนักฟุตบอลอาชีพฉบับแรกกับสโมสรในเดือนกรกฎาคม 2022 เขาเป็นผู้ทำประตูชัยให้กับนิวคาสเซิลยูไนเต็ด ยู–21 ในศึกฮ่องกง ซิตี ซูเปอร์ เซเวนส์ ประจำฤดูกาล 2022–23 นิวคาสเซิลยื่นสัญญาฉบับใหม่ให้เขาในเดือนมิถุนายน 2023
ฮันท์ลีย์ได้ถูกเรียกตัวขึ้นมาซ้อมกับทีมชุดใหญ่ของนิวคาสเซิลยูไนเต็ด สำหรับการแข่งขันฟุตบอลยูฟ่าแชมเปียนส์ลีก ที่พบกับปารีแซ็ง-แฌร์แม็ง แชมป์จากฝรั่งเศส ในเดือนพฤศจิกายน 2023
เจมส์ เค. สไตเนอร์

| นายแพทย์ เจมส์ เคนเนธ สไตเนอร์ (พ> บ.) |
| --- | --- |
สไตเนอร์เมื่อปี 2020
เกิด: 22 กรกฎาคม ค.ศ. 1934(1934-07-22) ลอสแองเจลิส รัฐแคลิฟอร์เนีย สหรัฐ
เสียชีวิต: 22 มกราคม ค.ศ. 2024(2024-01-22) (89 ปี)
การศึกษา: วิทยาลัยแพทยศาสตา์เออร์ไวน์
อาชีพ: ศัลยแพทย์กระดูกและข้อ
มีชื่อเสียงจาก: ผู้คิดค้น Advanced Trauma Life Support (ATLS)
คู่สมรส: Charlene Styner (1966–1976) Lily Styner (1998–เสียชีวิต)
บุตร: 4
เกียรติยศ: The Annual James K. Styner Award for Meritorious Service from The American Board of Surgeons
เจมส์ เคนเนธ สไตเนอร์ (อังกฤษ: James Kenneth Styner, FACS, 22 กรกฎาคม 1934 – 22 มกราคม 2024) เป็นศัลยแพทย์กระดูกและข้อชาวอเมริกันในรัฐแคลิฟอร์เนีย ผู้มีบทบาทสำคัญในการพัฒนาระบบ Advanced trauma life support (ATLS) หลังประสบอุบัติเหตุทางการบินในรัฐเนแบรสกา
เขาเสียชีวิตในวันที่ 22 มกราคม 2024 สิริอายุ 89 ปี
อุบัติเหตุการบิน

เมื่อวันที่ 17 กุมภาพันธ์ 1976 หลังเข้าร่วมงานสมรสแห่งหนึ่ง สไตเนอร์ขับเครื่องบินส่วนตัวบีชคราฟท์บารอนขนาดหกที่นั่งจากลอสแอนเจลิสเพื่อกลับบ้านในลินเคิล์น รัฐเนแบรสกา บนเครื่องบินมีผู้โดยสารอื่นได้แก่ ภรรยา ชาร์ลีน สไตเนอร์ (Charlene Styner) และบุตรอีกสี่คน เขาขับเครื่องบินลงจอดที่นิวเม็กซิโกเพื่อเติมน้ำมัน จากนั้นจึงบินต่อผ่านรัฐเท็กซัส, โอกลาโฮมา และแคนซัส ขณะเข้าสู่น่านฟ้าของรัฐเนแบรสกา เขาขับเครื่องบินมาเจอกับเมฆชั้นบาง ๆ เขาพยายามขับเครื่องบินให้อยู่ใต้กว่าระดับเมฆแต่เริ่มเสียทิศทางและตกลงสู่พื้นชนเข้ากับต้นไม้ด้วยความเร็ว 168 ไมล์ต่อชั่วโมง
ภรรยาของเขาหลุดออกจากเครื่องบินและเสียชีวิตทันที บุตรที่เหลือสามคน คิมแบร์ลี (Kimberly), เคนเนธ (Kenneth) และ แรนดอล (Randal) หมดสติจากศีรษะกระแทก ส่วนคริสตอเฟอร์ (Christopher) ต้นแขนขวาหักและมีบาดแผลที่มือขวา ตัวเจมส์เองบาดเจ็บจากกระดูกซี่โครงหัก บาดแผลที่ศีรษะและใบหน้า และกระดูกไซโกมาติกหัก เจมส์กับคริสตอเฟอร์ซึ่งเป็นเพียงสองคนที่ไม่ได้หมดสติประเมินคนที่เหลือและพากันออกมาจนเจอกับรถที่พาไปส่งโรงพยาบาลที่ห่างไปสองไมล์ทางใต้จากจุดที่เครื่องบินตกในแฮเบริน หลังผ่านไปเกือบแปดชั่วโมงในสภาพอากาศหนาวเย็น
เมื่อไปถึงโรงพยาบาลซึ่งในเวลานั้นปิดทำการอยู่ เจ้าหน้าที่ใช้เวลาสักพักในการเรียกรวมบุคลากรจนเปิดบริการได้ ในเวลานั้น สไตเนอร์พบว่าบุคลากรของโรงพยาบาลได้รับการฝึกฝนในการบริหารจัดการกรณีบาดเจ็บรุนแรงมาน้อยมาก และเขากังวลเป็นพิเศษเกี่ยวกับการที่ไม่มีใครสนใจจะปกป้องกระดูกสันหลังส่วนคอของลูกเขาเลย ต่อมาเขาจึงทำการติดต่อผู้ช่วยซึ่งเรียกเฮลิคอปเตอร์กู้ภัยไปส่งที่โรงพยาบาลกลางลิงเคิล์น
Advanced Trauma Life Support

ความกังวลที่สไตเนอร์มีต่อการขาดซึ่งระบบที่เป็นระเบียบสำหรับการรักษาผู้ป่วยที่มาด้วยการบาดเจ็บรุนแรงเช่นในตอนนั้นยังคงอยู่กับเขาเรื่อยมา เขาเคยกล่าวว่า "การที่ผมสามารถให้การรักษาในสาขาที่มีทรัพยากรอย่างจำกัดได้ดีกว่าที่ผมกับลูก ๆ ของผมได้รับการรักษาในหน่วยบริการ[ทางการแพทย์]ระดับปฐมภูมิ แปลว่าต้องมีบางอย่างที่ผิดพลาดเกี่ยวกับระบบ และระบบที่ว่านี้จำเป็นต้องถูกเปลี่ยน" ในปี 1978 เขาร่วมกับคณะที่มูลนิธิแพทยศาสตร์ศึกษาลิงเคิล์น (Lincoln Medical Education Foundation) พัฒนาคอร์สเรียน Advanced trauma life support ต้นแบบขึ้นเป็นครั้งแรกในออเบิร์น รัฐเนแบรสกา
ในปี 1980 คณะกรรมการการบาดเจ็บ (Committee on Trauma) ของวิทยาลัยศัลยแพทย์อเมริกันนำเอาระบบ ATLS มาใช้สำหรับระดับประเทศและนานาชาติ สไตเนอร์เองยังได้รับการรับรองให้เป็นผู้ฝึกสอน ATLS ใหม่ในปี 2007 และทำการสอนผู้ฝึกสอนรุ่นต่อไปในเมืองน็อตติงแฮม ประเทศอังกฤษ และในประเทศเนเธอร์แลนด์ ในวันที่ 22 มีนาคม 2013 วิทยาลัยศัลยแพทย์ฯ เปลี่ยนชื่อรางวัล Award for Meritorious Service in ATLS ประจำปี เป็นรางวัล James K. Styner Award for Meritorious Service ตามชื่อของเขา
เจมส์ แม็กอะวอย

| เจมส์ แม็กอะวอย |
| --- | --- |
แม็กอะวอยที่เทศกาลภาพยนตร์กานใน พ.ศ. 2557
เกิด: 21 เมษายน พ.ศ. 2522 (45 ปี) กลาสโกว์ สก็อตแลนด์ 
สัญชาติ: สก็อต,บริติช
ศิษย์เก่า: Royal Scottish Academy of Music and Drama
อาชีพ: นักแสดง
ปีปฏิบัติงาน: 2538–ปัจจุบัน
คู่สมรส: แอนน์-มารี ดัฟฟ์ (สมรส 2549; หย่า 2559)
บุตร: 1 คน
เจมส์ แอนดรูว์ แม็กอะวอย (อังกฤษ: James Andrew McAvoy) เกิดเมื่อวันที่ 21 เมษายน พ.ศ. 2522 เป็นนักแสดงภาพยนตร์และละครเวทีชาวสก็อต เป็นที่รู้จักในภาพยนตร์ X-เม็น รุ่น 1, X-เม็น สงครามวันพิฆาตกู้อนาคต, Atonement, เผด็จการแผ่นดินเลือด, อภินิหารตำนานแห่งนาร์เนีย ตอน ราชสีห์ แม่มด กับตู้พิศวง, Penelope, Wanted, Frank Herbert's Children of Dune, และซีรีส์อังกฤษเรื่อง Shameless และ Early Doors แม็กอะวอยได้รับรางวัลแบฟตาไรซิงสตาร์ และรางวัลแบฟตาสก็อตแลนด์ เขายังได้รับการเสนอชื่อเข้าชิงรางวัลเอแอลเอฟเอส และ 2 รางวัลแบฟตา, รางวัลภาพยนตร์ยุโรป และรางวัลลูกโลกทองคำ เขาแต่งงานกับแอน-มารี ดัฟฟ์ใน พ.ศ. 25496 ก่อนจะหย่าร้างใน พ.ศ. 2559
แหล่งข้อมูลอื่น

เจมส์ แม็กอะวอย ที่อินเทอร์เน็ตมูวีเดตาเบส
James McAvoy news coverage at The Guardian
เจมส์ แมตทิส

| จิม แมตทิส |
| --- | --- |
Jim Mattis


รัฐมนตรีว่าการกระทรวงกลาโหมสหรัฐ คนที่ 26
ดำรงตำแหน่ง 20 มกราคม ค.ศ. 2017 – 1 มกราคม ค.ศ.2019
ประธานาธิบดี: ดอนัลด์ ทรัมป์
รอง: บ็อบ เวิร์ก
ก่อนหน้า: แอชตัน คาร์เตอร์
ถัดไป: มาร์ก เอสเปอร์
ผู้บัญชาการทหารสหรัฐภาคกลาง
ดำรงตำแหน่ง 11 สิงหาคม ค.ศ. 2010 – 22 มีนาคม ค.ศ. 2013
ประธานาธิบดี: บารัก โอบามา
ก่อนหน้า: จอห์น อาร์. แอลเลน (รักษาการ)
ถัดไป: ลอยด์ ออสติน
 
ข้อมูลส่วนบุคคล
เกิด: เจมส์ นอร์แมน แมตทิส  (1950-09-08) 8 กันยายน ค.ศ. 1950 (74 ปี) รัฐวอชิงตัน สหรัฐอเมริกา
พรรคการเมือง: อิสระ
การศึกษา: Central Washington University (ศิลปศาสตร์บัณฑิต)
ยศที่ได้รับการแต่งตั้ง
สังกัด: เหล่านาวิกโยธินสหรัฐ
ประจำการ: 1969–2013
ยศ:  พลเอก
ผ่านศึก: สงครามอ่าวเปอร์เซีย สงครามในอัฟกานิสถาน สงครามอิรัก

พลเอก เจมส์ นอร์แมน แมตทิส (อังกฤษ: James Norman Mattis) หรือเรียกอย่างลำลองว่า จิม แมตทิส ปัจจุบันดำรงตำแหน่งรัฐมนตรีว่าการกระทรวงกลาโหมสหรัฐ คนที่ 26 ภายใต้รัฐบาลดอนัลด์ ทรัมป์ เขายังเป็นพลเอกแห่งนาวิกโยธินสหรัฐอเมริกา เคยรับผิดชอบปฏิบัติการทางทหารในตะวันออกกลาง, จะงอยแอฟริกา และเอเชียกลางระหว่างค.ศ. 2010 ถึง 2013
แหล่งข้อมูลอื่น

Department of Defense biography
Official Marine Corps biography เก็บถาวร 2011-04-30 ที่ เวย์แบ็กแมชชีน
Dickerson, John (April 22, 2010). "A Marine General at War". Slate.com. สืบค้นเมื่อ April 25, 2010.
ข้อมูลการออกสื่อ บน ซี-สแปน
| ก่อนหน้า |  | เจมส์ แมตทิส |  | ถัดไป |
| --- | --- | --- | --- | --- |
| แอชตัน คาร์เตอร์ |  | รัฐมนตรีว่าการกระทรวงกลาโหมสหรัฐ  (ค.ศ. 2017 – 2019) |  | มาร์ก เอสเปอร์ |
| รัฐมนตรีว่าการกระทรวงกลาโหมสหรัฐ |
| --- | --- | --- | --- |
|  |  ฟอร์เรสทัล  จอห์นสัน  มาร์แชลล์  โลเว็ตต์  วิลสัน  แมคเอลรอย  เกสต์ จูเนียร์  แม็กนามารา  คลิฟฟอร์ด  แลร์ด  ริชาร์ดสัน  ชเลสซิงเกอร์  รัมส์เฟลด์  บราวน์  ไวน์เบอร์เกอร์  คาร์ลุชชี  ชีนีย์  แอสพิน  เพอร์รี   โคเฮน  รัมส์เฟลด์  เกตส์  พาเนตตา  เฮเกล  คาร์เตอร์  แมตทิส  เอสเปอร์  ออสติน  |  ฟอร์เรสทัล  จอห์นสัน  มาร์แชลล์  โลเว็ตต์  วิลสัน  แมคเอลรอย  เกสต์ จูเนียร์  แม็กนามารา  คลิฟฟอร์ด  แลร์ด  ริชาร์ดสัน  ชเลสซิงเกอร์  รัมส์เฟลด์  บราวน์  ไวน์เบอร์เกอร์  คาร์ลุชชี  ชีนีย์  แอสพิน  เพอร์รี   โคเฮน  รัมส์เฟลด์  เกตส์  พาเนตตา  เฮเกล  คาร์เตอร์  แมตทิส  เอสเปอร์  ออสติน  |  |
เจมส์ เยกาชิ

| เจมส์ เยกาชิ |
| --- | --- |
เกิด: โยโกฮาม่า, ประเทศญี่ปุ่น
ศิษย์เก่า: มหาวิทยาลัยมิสซูรี-แคนซัสซิตี
อาชีพ: นักแสดง
ปีปฏิบัติงาน: 1999–ปัจจุบัน
คู่สมรส: Tami Schuch Yaegashi
บุตร: 2 คน
เจมส์ เยกาชิ (อังกฤษ: James Yaegashi) เป็นนักแสดงชาวอเมริกันเชื้อสายญี่ปุ่นที่อยู่ในนิวยอร์ก
ชีวิตในวัยเด็ก

เจมส์ เยกาชิเกิดที่โยโกฮาม่าและเติบโตที่ยามางาตะกับแม่ชาวอเมริกันและพ่อชาวญี่ปุ่น เมื่อเรียนจบมัธยมศึกษาปลายเขาย้ายไปสหรัฐและเรียนด้านการแสดงและกำกับการแสดงที่มหาวิทยาลัยมิสซูรี-แคนซัสซิตี เขาย้ายไปนิวยอร์กกับภรรยาในปี พ.ศ. 2541
เจมส์ สแตนนัป เอิร์ลสแตนนัปที่ 7

| เดอะไรต์ออนะระเบิล  เอิร์ลสแตนนัป |
| --- | --- |


First Commissioner of Works
ดำรงตำแหน่ง 16 มิถุนายน พ.ศ. 2479 – 27 พฤษภาคม พ.ศ. 2480
กษัตริย์: พระเจ้าเอดเวิร์ดที่ 8   พระเจ้าจอร์จที่ 6
นายกรัฐมนตรี: สแตนลีย์ บอล์ดวิน
ก่อนหน้า: วิลเลียม ออร์มสบี-กอร์
ถัดไป: เซอร์ ฟิลลิป ซาสซูน
ประธานคณะกรรมการการศึกษา
ดำรงตำแหน่ง 28 พฤษภาคม พ.ศ. 2480 – 27 ตุลาคม พ.ศ. 2481
กษัตริย์: พระเจ้าจอร์จที่ 6
นายกรัฐมนตรี: เนวิลล์ เชมเบอร์เลน
ก่อนหน้า: โอลิเวอร์ สแตนลีย์
ถัดไป: เอิร์ลเดอลาวารร์
Leader of the House of Lords
ดำรงตำแหน่ง 21 กุมภาพันธ์ พ.ศ. 2481 – 14 พฤษภาคม พ.ศ. 2483
กษัตริย์: พระเจ้าจอร์จที่ 6
นายกรัฐมนตรี: เนวิลล์ เชมเบอร์เลน
ก่อนหน้า: วิสเคานท์ฮาลิแฟ็กซ์
ถัดไป: วิสเคานท์คอล์ดโคต์
First Lord of the Admiralty
ดำรงตำแหน่ง 27 ตุลาคม พ.ศ. 2481 – 3 กันยายน พ.ศ. 2482
กษัตริย์: พระเจ้าจอร์จที่ 6
นายกรัฐมนตรี: เนวิลล์ เชมเบอร์เลน
ก่อนหน้า: ดัฟฟ์ คูเปอร์
ถัดไป: วินสตัน เชอร์ชิลล์
Lord President of the Council
ดำรงตำแหน่ง 3 กันยายน พ.ศ. 2482 – 10 พฤษภาคม พ.ศ. 2483
กษัตริย์: พระเจ้าจอร์จที่ 6
นายกรัฐมนตรี: เนวิลล์ เชมเบอร์เลน
ก่อนหน้า: วิสเคานท์รันซิแมนแห่งดอกซ์ฟอร์ด
ถัดไป: เนวิลล์ เชมเบอร์เลน
 
ข้อมูลส่วนบุคคล
เกิด: 11 พฤศจิกายน พ.ศ. 2423
เสียชีวิต: 15 สิงหาคม พ.ศ. 2510 (86 ปี)
เชื้อชาติ: British
พรรคการเมือง: พรรคอนุรักษนิยม
คู่สมรส: เลดี้ ไอลีน บราวน์  (2432–2483)

เจมส์ ริชาร์ด สแตนนัป, เอิร์ลที่ 13 แห่งเชสเตอร์ฟีลด์และเอิร์ลสแตนนัปที่ 7 (อังกฤษ: James Richard Stanhope, 13th Earl of Chesterfield and 7th Earl Stanhope) เป็นนักการเมืองพรรคอนุรักษนิยมชาวอังกฤษ
เบื้องหลัง

เจมส์ สแตนนัปเป็นบุตรคนแรกของอาร์เธอร์ สแตนนัป กับ อีฟลิน เพนน์ฟาเธอร์ บุตรสาวของริชาร์ด เพนน์ฟาเธอร์แห่งโนคีแวน กับ เอมิลี่ บัตเลอร์ ส่วนเอ็ดวาร์ด สแตนนัป และ ฟิลลิป สแตนนัป เป็นลุงของเขา
ครอบครัว

ลอร์ดสแตนนัปแต่งงานกับเลดี้ ไอลีน บราวน์ บุตรสาวคนโตของจอร์จ บราวน์, มาร์เควสส์แห่งซลิโกและ อากาธา สจ๊วต ฮอดก์สัน หลานสาวของวิลเลียม ฟอร์ตซิท พวกเขาไม่มีบุตรด้วยกัน ไอลีน บราวน์เสียชีวิตในเดือนกันยายน พ.ศ. 2483 อายุ 51 ปี
แหล่งข้อมูลอื่น

กฤตภาคจากหนังสือพิมพ์เกี่ยวกับ เจมส์ สแตนนัป เอิร์ลสแตนนัปที่ 7 ในหอจดหมายเหตุข่าวสารคริสต์ศตวรรษที่ 20 ของ ZBW
เจมส์ แคกนีย์

| เจมส์ แคกนีย์ |
| --- | --- |

เกิด: เจมส์ ฟรานซิส แคกนีย์, จูเนียร์ 17 กรกฎาคม ค.ศ. 1899(1899-07-17) นครนิวยอร์ก, รัฐนิวยอร์ก, สหรัฐอเมริกา
เสียชีวิต: 30 มีนาคม ค.ศ. 1986(1986-03-30) (86 ปี) สแตนฟอร์ด, รัฐนิวยอร์ก
สาเหตุเสียชีวิต: กล้ามเนื้อหัวใจตายเฉียบพลัน
สุสาน: สุสานประตูสวรรค์
อาชีพ: นักแสดง นักเต้น
ปีปฏิบัติงาน: 1919–1984
คู่สมรส: ฟรานเซส เวอร์นอน (สมรส 1922; 1986)
บุตร: 2
เจมส์ ฟรานซิส แคกนีย์, จูเนียร์ (อังกฤษ: James Francis Cagney, Jr.; 17 กรกฎาคม ค.ศ. 1899 – 30 มีนาคม ค.ศ. 1986) เป็นนักแสดงและนักเต้นชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยม จากภาพยนตร์เรื่อง Yankee Doodle Dandy (1942) มีผลงานการแสดงภาพยนตร์ 65 เรื่อง ระหว่างปี 1930–1981
แคกนีย์ยังเป็นหนึ่งในนักแสดงที่ชื่นชอบของ สแตนลีย์ คูบริก และออร์สัน เวลส์ยังพูดถึงแคกนีย์ว่า "เขาอาจจะเป็นนักแสดงที่ยิ่งใหญ่ที่สุดเท่าที่เคยปรากฏในหน้ากล้อง" ในปี 1999 สถาบันภาพยนตร์อเมริกัน ยกให้แคกนีย์ อยู่ในอันดับ 8 ใน 100 ของนักแสดงชายที่เยี่ยมที่สุดตลอดกาล เขายังได้รับการเสนอชื่อเข้าชิงรางวัลออสการ์ 3 ครั้ง
แหล่งข้อมูลอื่น

เจมส์ แคกนีย์ ที่อินเทอร์เน็ตมูวีเดตาเบส
ภาพถ่ายของเจมส์ แคกนีย์
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)
เจมส์ แม็กคอนเนลล์

| ข้อมูลส่วนตัว |
| --- | --- | --- | --- |
ชื่อเต็ม:  เจมส์ วิลเลียม แม็กคอนเนลล์
วันเกิด:   (2004-09-13) 13 กันยายน ค.ศ. 2004 (20 ปี)
สถานที่เกิด:  นิวคาสเซิลอะพอนไทน์
ตำแหน่ง:  กองกลาง
ข้อมูลสโมสร
สโมสรปัจจุบัน:  ลิเวอร์พูล
หมายเลข:  53
สโมสรเยาวชน
–2019:  ซันเดอร์แลนด์
2019–:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2023– |  ลิเวอร์พูล |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เจมส์ วิลเลียม แม็กคอนเนลล์ (อังกฤษ: James William McConnell; เกิด 13 กันยายน 2004) เป็นนักฟุตบอลอาชีพชาวอังกฤษที่เล่นในตำแหน่งกองกลางให้แก่ลิเวอร์พูล
อาชีพ

แม็กคอนเนลล์เข้าร่วมทีมลิเวอร์พูลโดยย้ายจากทีมซันเดอร์แลนด์ในรุ่นอายุไม่เกิน 15 ปี ภายในฤดูกาล 2021–22 เขาเป็นผู้เล่นหลักของทีมลิเวอร์พูลรุ่นอายุไม่เกิน 18 ปี โดยเริ่มเล่นให้พวกเขาครั้งแรกเมื่ออายุ 16 ปี เขาเซ็นสัญญาอาชีพฉบับแรกกับสโมสรหลังจากวันเกิดปีที่ 17 ของเขาไม่นาน ในเดือนตุลาคม 2022 เขาตกลงขยายสัญญาระยะยาวกับลิเวอร์พูล
เขาอยู่ในทีม 27 คนของลิเวอร์พูลที่สิงคโปร์ในเดือนกรกฎาคม 2023 เขาได้รับคำชมจากเยือร์เกิน คล็อพ จากความพยายามของเขาในสิงคโปร์ เช่นเดียวกับการได้รับคำชมจากอดีตนักเตะและนักข่าว เขาอยู่ในทีมชุดใหญ่ของลิเวอร์พูลเป็นครั้งแรกเมื่อวันที่ 12 สิงหาคม 2023 โดยมีชื่อเป็นตัวสำรองในการแข่งขันพรีเมียร์ลีกนัดที่พบกับเชลซี เขาประเดิมสนามให้กับทีมชุดใหญ่ในชัยชนะ 5–1 เหนือตูลูซในศึกยูฟ่ายูโรปาลีกที่แอนฟีลด์เมื่อวันที่ 26 ตุลาคม 2023 เขาประเดิมสนามในพรีเมียร์ลีกเมื่อวันที่ 12 พฤศจิกายน 2023 โดยลงมาเป็นตัวสำรองในช่วงท้ายเกมแทนที่โดมินิก โซโบสลอยี ในนัดที่เปิดบ้านชนะเหนือเบรนต์ฟอร์ด 3–0
แม็กคอนเนลล์เป็นผู้เล่นตัวจริงครั้งแรกให้แก่ลิเวอร์พูลในเอฟเอคัพ รอบที่ 4 นัดที่เจอกับนอริชซิตีที่แอนฟีลด์เมื่อวันที่ 28 มกราคม 2024 โดยเขาแอสซิสต์ให้เคอร์ติส โจนส์ ทำประตูแรกในชัยชนะ 5–2
เจมส์ โรดส์ (จักรวาลภาพยนตร์มาร์เวล)

| James Rhodes |
| --- | --- |
ตัวละครใน Marvel Cinematic Universe
ปรากฏครั้งแรก: Iron Man (2008)
เค้าโครงจาก: War Machine โดย Stan Lee Jack Kirby
ดัดแปลงโดย:   Mark FergusHawk Ostby  Art MarcumMatt Holloway 
แสดงโดย:   Terrence Howard (2008)  Don Cheadle (2010–present) 
ข้อมูลตัวละครในเรื่อง
ชื่อเต็ม: James Rupert Rhodes
นามแฝง:   War Machine  Iron Patriot 
ชื่อเล่น: Rhodey
อาชีพ: Lieutenant colonel
สังกัด:   Avengers  Iron Man  Stark Industries  United States Air Force 
สัญชาติ: American
เจมส์ "โรดดีย์" โรดส์ (อังกฤษ: James "Rhodey" Rhodes) เป็นตัวละครแรกที่แสดงโดย Terrence Howard และจากนั้นรับบทโดย Don Cheadle ในแฟรนไชส์ภาพยนตร์ Marvel Cinematic Universe (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและบางครั้งก็อ้างถึงตัวละครที่เปลี่ยนแปลงของเขา คือ วอร์มะชีน

โรดส์ซึ่งเป็นเพื่อนที่ดีที่สุดของ โทนี สตาร์ก เป็นผู้ช่วยด้านเทคโนโลยี ได้เข้ามามีส่วนร่วมในความพยายามอันกล้าหาญของสตาร์ก ในที่สุดก็ได้รับชุดเกราะเช่นเดียวกับตัวละครไอรอนแมนของสตาร์ค แต่มีอาวุธที่หนักกว่ามาก
เจมส์ เวียร์ (นักฟุตบอล)

| ข้อมูลส่วนตัว |
| --- | --- | --- | --- |
ชื่อเต็ม:  เจมส์ ไมเคิล เวียร์
วันเกิด:  4 สิงหาคม พ.ศ. 2538 (29 ปี)
สถานที่เกิด:  เปรสตัน  อังกฤษ
ตำแหน่ง:  มิดฟิลด์
สโมสรเยาวชน
:  เปรสตัน นอร์ท เอนด์
:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2014–2016 |  แมนเชสเตอร์ยูไนเต็ด |  1 |  (0) |
| 2016–2019 |  ฮัลล์ซิตี |  3 |  (0) |
| 2017 |  → วีแกนแอทเลติก  (ยืมตัว) |  4 |  (0) |
| 2019–2020 |  โบลตันวอนเดอเรอส์ |  8 |  (0) |
| 2020–2021 |  Pohronie |  36 |  (7) |
| 2021–2022 |  MTK Budapest |  14 |  (0) |
| 2023–2024 |  ViOn Zlaté Moravce |  12 |  (0) |
| รวม |   |  78 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เจมส์ เวียร์ (อังกฤษ: James Weir ชื่อจริง : เจมส์ ไมเคิล เวียร์ (อังกฤษ: James Michael Weir เกิด 4 สิงหาคม 2538) เป็นอดีตนักฟุตบอลอาชีพชาวอังกฤษในตำแหน่ง มิดฟิลด์
ระดับสโมสร > แมนเชสเตอร์ยูไนเต็ด

เวียร์เกิดที่ เปรสตัน เริ่มต้นการเป็นนักฟุตบอลโดยได้เข้าร่วมศูนย์ฝึกและทีมเยาวชนของทีมในท้องถิ่นอย่าง เปรสตัน นอร์ท เอนด์ เมื่อปี ค.ศ. 2005 ขณะอายุเพียง 10 ปีหลังจากนั้นจึงได้ย้ายมาร่วมศูนย์ฝึกและทีมเยาวชนของทีมปีศาจแดง แมนเชสเตอร์ยูไนเต็ด ก่อนจะได้รับสัญญาเป็นนักฟุตบอลอาชีพจากทีมปีศาจแดงเมื่อปี ค.ศ. 2014 ขณะอายุได้ 19 ปีและได้ประเดิมสนามในนามทีมชุดใหญ่ในช่วงปลายฤดูกาล 2015 — 2016 ในนัดที่ทีมปีศาจแดงในยุคของ ลูวี ฟัน คาล เปิด โอลด์แทรฟฟอร์ด เอาชนะ อาร์เซนอล ไป 3 – 2 โดยเวียร์ได้ลงสนามมาเป็นตัวสำรองแทน อันเดร์ เอร์เรรา ในช่วงทดเวลาบาดเจ็บเมื่อวันที่ 28 กุมภาพันธ์ ค.ศ. 2016 ขณะอายุได้ 20 ปีแต่หลังจากนั้นเวียร์ก็ไม่ได้มีโอกาสลงสนามอีกเลยจึงตัดสินใจย้ายไปร่วมทีม ฮัลล์ซิตี้ ในช่วงวันสุดท้ายของตลาดซื้อ - ขายนักเตะรอบแรก